open-index/open-wikipedia-markdown huggingface dataset:
संवेद (पत्रिका)

**संवेद** (हिन्दी पत्रिका) [thumb|right|200px
[चित्र:संवेद-54 SAMVED-54, July 2012 आत्मकथाओं में स्त्री Aatmkathaon main Estree|thumbnail|संवेद-54, आत्मकथाओं में स्त्री
|]]
सम्पादक : किशन कालजयी, नयी दिल्ली
thumbnail|किशन कालजयी Kishan Kaljayee
|thumb|right|200px|]]
'संवेद' हिन्दी भाषा, साहित्य, संस्कृति और समाज पर विमर्शपरक लघु पत्रिका है। लघु पत्रिका आन्दोलन को वृहदतर रूप में देने में इसकी भूमिका काफी महत्त्वपूर्ण है। संवेद फाउण्डेशन की इस अनियतकालीन पत्रिका की शुरूआत बिहार के छोटे से कस्बे जमालपुर (मुंगेर) में सन् 1991 ईस्वी में हुई। संवेद के शुरुआती तेरह अंकों का प्रकाशन महात्मा गाँधी मार्ग, गायत्री नगर, जमालपुर, मुंगेर-110085 से हुआ तो इसके बाद के सभी अंकों का प्रकाशन सेक्टर-16, रोहिणी, दिल्ली-110085 से नियमित रूप से हो रहा है। इसके सम्पादक किशन कालजयी हिन्दी के जाने-माने रंगकर्मी, संस्कृतिकर्मी और साहित्यकार है। जमालपुर (मुंगेर) से अन्तिम बार प्रकाशित संवेद का तेरहवां अंक लोकनायक जय प्रकाश नारायण पर केन्द्रित था जिसमें उनके समग्र व्यक्तित्व की पड़ताल की गयी है। हिन्दी में लोकनायक जय प्रकाश नारायण पर निकला अपने ढंग का यह एकमात्र अंक है। इसके बाद के सभी अंक रोहिणी, दिल्ली से प्रकाशित हुए हैं। हाल ही में 'मेरे प्रेम-पत्र : देवीशंकर अवस्थी' (प्रस्तुति : कमलेश अवस्थी) पर केन्द्रित अप्रेल 2012 अंक के साथ ही संवेद ने अपने 50 अंक पूरे किए है।
संवेद का पहला अंक सन् 1991 ईस्वी के उदारीकरण के दौर की 'भूमण्डलीकरण की चुनौतियों' पर केन्द्रित था और इसका छत्तीसवां अंक उदारीकरण के ठीक बीस वर्ष बाद के 'भूमण्डलीकरण के दौर में' केन्द्रित था। संवेद ने हिन्दी में भूमण्डलीकरण के रूपों उदारीकरण और बाजारीकरण के खतरों को उसके आगमन के साथ ही चिह्नने और उसे गम्भीरतापूर्क विचार-विमर्श के केन्द्र में लाने का ऐतिहासिक महत्त्व का कार्य तो किया ही है, इसने अपने हमारे समय की कई महान विभूतियों पर भी महत्त्वपूर्ण अंक निकाले है। संवेद का चौहहवां अंक हिन्दी के प्रसिद्ध गद्यशिल्पी निर्मल वर्मा पर केन्द्रित था जिसका शीर्षक था - 'चुनी हुई चुप्पियों की आवाज : निर्मल वर्मा पर विशेष'। संवेद का पन्द्रहवां अंग अप्रतिम किस्सागो मनोहर श्याम जोशी पर केन्द्रित थी और उसका शीर्षत था - 'मनोहर श्याम जोशी : कैसे किस्सागो'। संवेद का सोलहवां अंक हमारे समय के विशिष्ट कवि अरूण कमल पर केन्द्रित था तो संवेद का सत्रहवां अंक हिन्दी के विशिष्ट कवि-कथाकार उदय प्रकाश पर केन्द्रित था। 'सिर्फ लिखने से कोई लेखक नहीं होता' शीर्षक उदय प्रकाश से रविकान्त, विमल झा, अभय कुमार दुबे, कमल कुमार मिश्र, उमाशंकर सिंह, विजेन्द्र चौहान, अविनाश और भूपेन सिंह का संवाद इसकी अंक की विशिष्ट उपलब्धि है। संवेद का अट्ठारहवां अंक राजनीतिक-समाजशास्त्री धीरूभाई शेठ पर केन्द्रित है और इसका शीर्षक है - 'विद्रोही बुद्धिजीवी का संसार : धीरूभाई शेठ पर विशष'। संवेद का चौबीसवां अंक कृष्णा सोबती के रचना संसार पर केन्दित है और इसका शीर्षक है - ' जीवन का उदास संगीत : कृष्णा सोबती पर विशेष'।
स्तीफेन जार्ज

300px|right|thumb|'''स्टीफन जार्ज''' (१९१०) 

**स्तीफेन जार्ज** (Stephan George 1863-1933) जर्मन कवि, सम्पादक और अनुवादक थे।

## परिचय
स्तीफेन जार्ज ने उस समय लिखना प्रारंभ किया जब साहित्य में यथार्थवाद का बोलबला था। अपने गुरु नीत्से (Nietzsche) की भाँति इन्होंने अनुभव किया कि यथार्थवादी प्रवृत्ति साहित्य के लिए घातक सिद्ध हो रही है तथा इसके कुप्रभाव से सौंदर्यबोध एवं सर्जनात्मकता का ह्रास हो रहा है। यथार्थवाद की वेगवती धारा को रोकना इनके साहित्यिक जीवन का मुख्य ध्येय था। सर्वप्रथम इन्होंने भाषा को परिष्कृत करने का कार्य हाथ में लिया।

ईसाई धर्म में विनम्रता, कष्ट सहन करने की क्षमता तथा दीन और निर्बल की सेवा पर जोर दिया गया है। नीत्से ने इस धर्म के उपर्युक्त आदर्शों को दासमनोवृत्ति का परिचायक बताया और उनकी कटु आलोचना की। ईसाई धर्म के विपरीत उसने एक नया जीवन दर्शन दिया जिसमें शक्ति की महत्ता पर बल दिया गया था। उसके अनुसार महापुरुष नैतिकता अनैतिकता के धरातल से ऊपर उठकर दृढ़ संकल्प के साथ कार्य करने में ही जीवन की सार्थकता देखते हैं। नीत्से के प्रभाव के फलस्वरूप ही जर्मनी में फासिज्म और हिटलर का प्रादुर्भाव हुआ।

स्तीफेन जार्ज ने नीत्से के जीवनदर्शन को साहित्य के क्षेत्र में स्वीकार किया। पराक्रमी पुरुषों में दैवी शक्ति भी निहित होती है। ऐसी ही विभूतियाँ जीवन के चरम मूल्यों की स्थापना कर पाती हैं। जहाँ साधारण प्राणी बहुधा सही गलत की उधेड़बुन में फँस जाते हैं और उनकी क्रियाशीलता किसी न किसी अंश में नष्ट हो जाती है, पराक्रमी पुरुष एकनिष्ठ भाव से अपने लक्ष्य की प्राप्ति का प्रयास करते हैं। उनमें जीवन और समाज को अपनी धारणाओं के अनुसार नए साँचे में ढालने के लिए अदम्य उत्साह होता है। जार्ज स्तीफेन ने काव्य को आध्यात्मिक अभिव्यक्ति का सर्वोत्कृष्ट रूप माना। श्रेष्ठ कवि बाह्य क्रियाकलाप के आवरण के नीचे छिपे जीवन के मूल तत्वों को प्रकाश में लाता है। उसका काम स्थूल दृष्टि को भोंडी दिखनेवाली चीजों में निहित सौंदर्य को निखारना है। सन् १८९० से १९२८ तक इनकी कविताओं के कई संग्रह निकले। इन कविताओं में इन्होंने एक नए जर्मन साम्राज्य की कल्पना प्रस्तुत की जिसमें नेता का आदेश सर्वोपरि होगा। इन्हें जनतंत्र में विश्वास नहीं था और सबके लिए समान अधिकार का सिद्धांत इन्होंने कभी नहीं स्वीकार किया। नया साम्राज्य किसी एक पराक्रमी व्यक्ति के निर्देश में काम करनेवाले कुछ गिने चुने लोगों द्वारा ही स्थापित हो सकता था। जार्ज स्तीफेन ने उस नेता की कल्पना एक कवि के रूप में की और स्वयं को सर्वथा उपयुक्त पाते हुए अपने ईद गिर्द कवियों के एक गिरोह को भी खड़ा कर लिया। इनके शिष्यों में गंडोल्फ (Friedrich Gundolf) भी थे, जिन्होंने हिटलरी शासन में प्रचारमंत्री डॉ॰ गोबेल्स को पढ़ाया था।

## बाहरी कड़ियाँ
* Concise overview
* A biographical article on George's homosexuality
* The Writings of Stefan George Online (In German)
* Stefan George letters to Ernst Morwitz, 1905-1956. Manuscripts and Archives, New York Public Library.

श्रेणी:जर्मन कवि
नोवाखाली

**नोवाखाली जिला** (Noakhali) या **मैजदी** (Maijdi) बांग्लादेश के चटगाँव (Chittagong) मंडल में एक जिला है। इस जिले में मुख्य गंगवार क्षेत्र के अतिरिक्त मेघना नदी के मुहाने के कई द्वीप सम्मिलित हैं। इसका उत्तरी एवं मध्य भाग मेघना नदी की सतह से नीचा है, इसलिए यहाँ मकानों की बाढ़ की सतह से ऊपर उठाना पड़ता है। अधिकांश पर छोटे छोटे परवों में बसे हुए हैं। धान, जूट, लाल मिर्च, प्याज और तिलहन यहाँ की मुख्य फसलें हैं। नारियल, दाल तथा गन्ने का भी उत्पादन पर्याप्त मात्रा में होता है। नारियल से तेल निकाला जाता है। पीतल के बरतल, सूती वस्त्र तथा इत्र भी यहाँ बनाए जाते हैं।

यहाँ का औसत ताप २७ डिग्री सें. है तथा औसत वर्षा कभी भी ११५ इंच से कम नहीं होती। इस जिले में सन् १८७६ के चक्रवात से बहुत क्षति हुई थी और चक्रवात के ठीक बाद ही हैजा फैला गया था जिससे लगभग एक लाख व्यक्ति मर गए थे।

**नोवाखाली नगर** (सुधाराम) नोवाखाली जिले का प्रशासनिक केंद्र है। यह समुद्र से १५ किमी की दूरी पर मेघना नदी की सहायक एक छोटी सी नदी पर ढाका से ११० किमी दक्षिण-पूर्व में पूर्वी बंगाल रेलमार्ग की शाखा पर स्थित है। सुधाराम मजूमदार यहाँ के प्राचीन निवासी थे, जिनके नाम पर इसका नामकरण हुआ है। सार्वजनिक कार्यालयों के अतिरिक्त यहाँ कारागार भी है। यहाँ धान, जूट, तिलहन और पीतल के बरतनों का व्यापार भी होता है।

## सन्दर्भ

श्रेणी:चटगाँव उपक्षेत्र के जिले
अडेल (गायिका)

** अडेल लॉरी ब्लू एडकिंस** (जन्म: ५ मई १९८८) जो **अडेल** नाम से मशहूर हैं, एक अंग्रेजी गायिका-गीतकार और संगीतकार हैं। इनकी पहली एल्बम - *१९* २००८ में रिलीज़ हुई जिसे आलोचकों से काफी सरहना मिली. इस एल्बम को यू॰के॰ में चार बार प्लैटिनम तथा अमेरिका में २ बार प्लैटिनम प्रमिनिकरण के साथ व्यावसायिक सफलता मिली। 
## References
स्टर्लिंग संख्याएँ

**स्टर्लिंग संख्याएँ** (Stirling numbers) गणितीय विश्लेषण की कई शाखाओं में काम आती हैं। इनके प्रस्तुतकर्ता जेम्स स्टर्लिंग के नाम पर इनका नाम पड़ा। ये प्रथम और द्वितीय, दो प्रकार की होती हैं।

(1 + x) (1 + 2 x)। .... (1 + n x) = 1 + nS1 x + nS2 x2 + nS3 x3 +....]

**x** के आरोही क्रमवाले उपरिलिखित प्रसार के गुणांक, प्रथम प्रकार की **n** कोटि की स्टर्लिंग संख्याएँ हैं।

द्वितीय प्रकार की स्टर्लिंग संख्याएँ निम्नलिखित प्रकार के **x** के गुणांकों में हैं :

1 / [ (1 + x) (1 + 2 x)। .... (1 + n x) ] = 1 - nT1 x + nT2 x2 - nT3 x3 +....

## स्टर्लिंग संख्याओं के गुण
उपर्युक्त परिभाषा से निम्नलिखित प्रमेय प्राप्त होते हैं :

(१) प्रथम **n** पूर्णाकों में से यदि पुनरावृत्ति बिना **p** को लिया जाए तो इनके गुणनफलों का योग प्रथम प्रकार की **n** कोटि की pवीं (pth) स्टर्लिंग संख्या के बराबर होता है।

(२) प्रथम **n** पूर्णांकों में से यदि पुनरावृत्तियों सहित **p** को लिया जाए, तो इनके गुणनफलों का योग द्वितीय प्रकार की **n** कोटि की pवीं (pth) स्टर्लिंग संख्या के बराबर होता है।

स्टर्लिंग ने **x<sup>n</sup>** को निम्नलिखित क्रमगुणित श्रेणी में प्रदर्शित किया :

x2 = x (x - 1) + x

x3 = x (x - 1) (x - 2) + 3 x (x - 1) + x

x4 = x (x - 1) (x - 2) (x - 3) + 6 x (x - 1) (x - 2) + 7 x (x - 1) + x

x5 = x (x - 1) (x - 2) (x - 3) (x - 4) + 10 x (x - 1) (x - 2) (x - 3) + 25 x (x - 1) (x - 2) + 15 x (x - 1) + x

ऊपर लिखे विभिन्न क्रमगुणितों (Factorials) के गुणांक, जैसे 1.1 ; 1.31; 1.6.7.1; 1.10.25.15.1 द्वितीय प्रकार की स्टर्लिंग संख्याएँ हैं।

श्रेणी:क्रमचय
श्रेणी:पूर्णांक अनुक्रम
मराठी विश्वकोश

**मराठी विश्वकोश** महाराष्ट्र सरकार की खास पहल द्वारा मराठी भाषा में निर्मित 'एन्सायक्लोपीडिया ब्रिटानिका' की तरह एक ज्ञानकोश है।

मुद्रित स्वरूप में इस विश्वकोश को प्रकाशित करने का कार्य 'महाराष्ट्र राज्य विश्वकोश निर्मिती मंडल' द्वारा सन १९६० में आरम्भ किया गया। अक्टूबर २०१२ तक मराठी विश्वकोश के १८ खंड प्रकाशित किये जा चुके है। योजना के अनुसार इस विश्वकोश के दो और काया खंड प्रकाशित किये जायेंगे। उसके बाद प्रतिशब्द संग्रह, सूची संग्रह और मानचित्र संग्रह भी प्रकाशित किये जायेंगे। 

## इतिहास
मराठी भाषा का पहला ज्ञानकोश श्रीधर व्यंकटेश केतकर जी द्वारा प्रकाशित**'महाराष्ट्रीय ज्ञानकोश**' था जिसका प्रथम खण्ड १९२१ में में प्रकाशित हुआ। जनवरी, 1916 में ही वस्तुत: केतकर जी ने मराठी ज्ञानकोश के महान्‌ साहित्यिक अनुष्ठान का औपचारिक रूप से आरंभ किया। उन्हें इसे पाँच वर्ष में प्रकाशित करने की आशा थी किंतु वास्तव में केवल पहला खंड ही सन्‌ 1921 में निकल सका और इक्कीसवाँ खंड (अनुक्रमणिका) 1929 में प्रकाशित हुआ। 1916 से 1929 तक का 13-14 वर्ष का समय केतकर के लिए असाधारण दौड़ धूपवाली सक्रियता का था, क्योंकि उन्हें एक साथ ही ज्ञानकोश के संपादक, व्यवस्थापक, मुद्रक, प्रकाशक, यहाँ तक कि स्थान स्थान पर जाकर उसके ग्राहक बनाने का भी कार्य करना पड़ता था। 

## बाहरी कड़ियाँ
* https://web.archive.org/web/20130524214537/http://vishwakosh.org.in/
* मराठी विश्वकोश का आनलाइन संस्करण

श्रेणी:ज्ञानकोश
श्रेणी:सन्दर्भ कोश
श्रेणी:भारतीय विश्वकोश
श्रेणी:मराठी भाषा
श्रेणी:मराठी साहित्य
संगीत सप्तपदी

यहाँ देखें : http://axar.in/kpm/vcgep

download zip ffile

उसमें संगीत सप्तपदी का पूर्ण विवरण मिलेगा - लेखक कान्ता प्रसाद मिश्रा
गबडलय अखटऊ

right|225px|thumb| गबडलय अखटऊ <br /> Gabdulkhay Akhatov (1927-1986)
**गबडलय अखटऊ** (अंग्रेज़ी भाषा Gabdulkhay Akhatov; रूसी भाषा Габдулхай Хурамович Ахатов (1927 - 1986, सोवियत संघ, रूस, तातारस्तान) - एक उत्कृष्ट वैज्ञानिक और भाषाविद्. प्रोफेसर (1970). बहुभाषाविद. वह राज्य कज़ान शैक्षणिक संस्थान (कज़ान विश्वविद्यालय) से स्नातक की उपाधि (1954). अनुसंधान के क्षेत्र: भाषाविज्ञान, भाषाशास्त्र, तातार भाषा, नृवंशविज्ञान. वैज्ञानिक 200 से अधिक किताबें और लेख के लेखक है।

## इन्हें भी देखें
* भाषाशास्त्र
* तातार भाषा
* नृवंशविज्ञान

## सन्दर्भ
*  
* गबडलय अखटऊ  / 
* [British Library : Works by Professor G. Kh. Akhatov](http://explore.bl.uk/primo_library/libweb/action/search.do?dscnt=0&vl(174399379UI0)=any&frbg=&scp.scps=scope%3A%28BLCONTENT%29&tab=local_tab&dstmp=1348411909183&srt=rank&ct=search&mode=Basic&dum=true&tb=t&indx=1&vl(freeText0)=Gabdulkhaĭ+Khuramovich+Akhatov&vid=BLVU1&fn=search)  
*  
* Work by Professor G. Akhatov in University of Michigan (U.S.A.) 
* Professor Gabdulkhay Akhatov is the famous Russian scientist  
* VIAF / ''Works by Professor G. Kh. Akhatov''
* WorldCat / ''Works by Professor G. Kh. Akhatov''

श्रेणी:भाषा-विज्ञान
अंबिका

**अंबिका** ( देवनागरी : अंबिका, आईएएसटी : अंबिका) आमतौर पर आदिशक्ति, शक्ति या दुर्गा, सदाशिव की पत्नी, ब्रह्मांडीय पुरुष का नाम है। उनकी आठ भुजाएँ हैं, जिनमें अनेक हथियार हैं। उन्हें भगवती या चंडी के नाम से भी जाना जाता है। उन्हें आदिशक्ति और ब्रह्मांड के साथ-साथ सभी प्राणियों की माता माना जाता है, जो "अंबिका" नाम का अर्थ भी है। स्कंदपुराण में उन्होंने शुंभ और निशुंभ राक्षसों का वध किया था। उन्हें अम्बा, दुर्गा, भगवती, ललिताम्बिका, भवानी, अम्बे माँ, शेरावाली, माता रानी आदि नामों से भी जाना जाता है।

## अंबिका के अनेक रूप और पहलू हैं
श्रीमद् देवी भागवत में अंबिका अन्य सभी देवियों की पूर्वज हैं। उनकी पूजा अनेक रूपों और नामों से की जाती है। उनका रूप या अवतार उनकी मनोदशा पर निर्भर करता है। उदाहरण के लिए:

* सती भगवान शिव की पहली पत्नी अंबिका का एक पहलू है, जिन्होंने खुद को विलीन कर लिया था। इन्हें दक्षिणिनी के नाम से भी जाना जाता है।
* भद्रकाली अंबिका के सबसे उग्र रूपों में से एक है। उसने दक्ष प्रजापति के यज्ञ को नष्ट कर दिया।
* पार्वती अंबिका का पूर्ण अवतार हैं, जिन्हें गौरी और उमा के नाम से भी जाना जाता है। वह भगवान शिव की पत्नी हैं।
* दुर्गा, पार्वती का एक राक्षस-विरोधी रूप है जिसने दुर्गमासुर का वध किया था।
* समय और परिवर्तन की देवी के रूप में काली पार्वती का एक और उग्र रूप, देवता निरीति में वैदिक उत्पत्ति है।
* चंडी दुर्गा का एक विशेषण है, जिसे अंबिका की शक्ति माना जाता है; वह काले रंग का और महिषासुर का हत्यारा है, जो सिंह पर सवार है।
* दशमहाविद्या ऊर्जा के दस पहलू हैं। तंत्र में, सभी महाकाली के विभिन्न महत्वपूर्ण पहलू हैं।
* 52 शक्तिपीठों से पता चलता है कि सभी देवी-देवता देवी शक्ति के ही विस्तार हैं।
* नवदुर्गा, देवी दुर्गा के नौ रूप।
* मातृका, सात मातृ-देवियों का एक समूह।
* मीनाक्षी, मछली जैसी आँखों वाली देवी।
* पद्माक्षी रेणुका, कमळ जैसे आँखो वाली देवी
* कामाक्षी, प्रेम और भक्ति की देवी।
* ललिता, ब्रह्मांड की चंचल देवी; वह देवी का सर्वोच्च रूप है।
* भारत के तटीय क्षेत्रों में पाई जाने वाली अकिलैंडेश्वरी जल से संबंधित देवी हैं। 
* अन्नपूर्णा संपूर्णता और भोजन का प्रतिनिधित्व करती है। वह ऊर्जा का एक रूप है
* 64 योगिनियाँ देवी दुर्गा के 64 रूप या पहलू हैं।

## संदर्भ

श्रेणी:शाक्त सम्प्रदाय
श्रेणी:हिन्दू देवियाँ
श्रेणी:महाभारत
इस्तांबुल अतातुर्क हवाई अड्डा

**इस्तांबुल अतातुर्क विमानक्षेत्र **  () तुर्की की राजधानी इस्तांबुल को सेवा देने वाला प्रमुख अन्तर्राष्ट्रीय विमानक्षेत्र है। इसके बाद सबीहा गॉकेन अन्तर्राष्ट्रीय विमानक्षेत्र आता है। यह विमानक्षेत्र सन १९२४ में आरंभ हुआ था और येसिल्कॉय में, नगर के यूरोपीय छोर पर स्थित है। यह नगर केन्द्र से  पश्चिम में स्थित है। १९८० में विमानक्षेत्र का पुनर्नामकरण कर इसे तुर्की गणराज्य के संस्थापक एवं प्रथम राष्ट्रपति मुस्तफ़ा कमाल अतातुर्क के सम्मान में वर्तमान नाम, अतातुर्क विमानक्षेत्र कर दिया गया था। वर्ष २०११ में कुल यात्री ट्रैफ़िक 3.73 लाख के साथ, यह विमानक्षेत्र कुल यात्री ट्रैफ़िक की मद में विश्व का ३०वाँ व्यस्ततम विमानक्षेत्र एवं अन्तर्राष्ट्रीय यात्री ट्रैफ़िक की मद में विश्व का १७वाँ व्यस्ततम विमानक्षेत्र बन गया। यह रोम के फ़्यूमीशियो विमानक्षेत्र के एकदम बाद ही आता है। २०११ के आंकड़ों के अनुसार यह रोम एवं म्यूनिख के बाद यूरोप का ८वां व्यस्ततम विमानक्षेत्र रहा। अप्रैल २०११ से अप्रैल २०१२ की अवधि में इसकी IST श्रेणी कुल यात्री ट्रैफ़िक की २६वीं एवं अन्तर्राष्ट्रीय यात्री ट्रैफ़िक ई १५वीं रही।

## सन्दर्भ

## बाहरी कड़ियाँ

* इस्तांबुल अतातुर्क विमानक्षेत्र  आधिकारिक जालस्थल
* इस्तांबुल अतातुर्क विमानक्षेत्र का लघु वीडियो
* 
* 

श्रेणी:इस्तांबुल अतातुर्क विमानक्षेत्र
श्रेणी:इस्तांबुल
श्रेणी:तुर्की के विमानक्षेत्र
निनॉय एक्विनो अन्तर्राष्ट्रीय विमानक्षेत्र

**निनॉय एक्विनो अन्तर्राष्ट्रीय विमानक्षेत्र ** (Filipino: *Paliparang Pandaigdig ng Ninoy Aquino*) या **NAIA** (), जिसे **मनीला अन्तर्राष्ट्रीय विमानक्षेत्र ** भी कहते हैं , फिलिपींस की राजधानी मनीला एवं उसके निकटवर्त्ती मनीला मेट्रो क्षेत्र को सेवा देने वाला विमानक्षेत्र है। पैसे एवं पॅरानेक की सीमा पर स्थित यह विमानक्षेत्र मुख्य मनीला से ७ कि.मी दक्षिण दिशा में NAIA फिलिपीन्स का प्रमुख प्रवेशद्वार है। साथ ही यह फिलिपींस एयरलाइंस का हब भि है। विमानक्षेत्र का प्रबंधन मनीला इन्टरनेशनल एयरपोर्ट अथॉरिटी (MIAA) द्वारा होता है, जो फिलिपीन्स सरकार के यातायात एवं संचार विभाग का एक खण्ड है। 

आधिकारिक रूप से NAIA मनीला क्षेत्र का एकमात्र विमानक्षेत्र है, हालांकि NAIA एवं क्लार्क अन्तर्राष्ट्रीय विमानक्षेत्र जो क्लार्क फ़्रीपोर्ट ज़ोन, एन्जिलिस, पंपांगा में स्थित है, दोनों ही मिलकर सेवा देते हैं, जिनमें सी.आई.ए विमानक्षेत्र अधिकांश निम्न-लागत सेवा प्रदाताओं को सेवा उपलब्ध कराता है। कालांतर में क्लार्क विमानक्षेत्र ही निनॉय विमानक्षेत्र वाला प्रमुख विमानक्षेत्र का स्थान लेने वाला निश्चित किया गया है। इस विमानक्षेत्र का नां स्व. सिनेटर बेनिग्नो "निनॉय" एक्विनो, जू. के नाम पर रखा गया है, जिनकी १९८३ में हत्या विमानक्षेत्र पर ही कर दी गयी थी। 

वर्ष २००९ में इस विमानक्षेत्र ने यात्री संख्या में 11.4% की वृद्धि दर्ज की जिससे यह आंकड़ा 2.41 करोड़ के पार हो गया। अगले वर्ष २०१० में, NAIA टर्मिनल का यह आंकड़ा २.७१ करोड़ रहा जिससे यह विमानक्षेत्र यात्री ट्रैफ़िक अनुसार विश्व के सर्वोच्च ५० विमानक्षेत्र की सूची में आ गया। वर्ष २०११ में NAIA के सभी टर्मिनल्स मिलाकर वार्षिक यात्री संख्या ने 29,552,264 तक पहुंच कर कीर्तिमान स्थापित किया व य्श एशिया के व्यस्ततम विमानक्षेत्रों में से एक हो गया।

## सन्दर्भ

## बाहरी कड़ियाँ

* निनॉय एक्विनो अन्तर्राष्ट्रीय विमानक्षेत्र 
* मनीला इन्ट एयरपोर्ट अथॉ.
* 
* 
* निनॉय एक्विनो अन्तर्राष्ट्रीय विमानक्षेत्र का इन्टरैक्टिव उपग्रह चित्र

श्रेणी:निनॉय एक्विनो अन्तर्राष्ट्रीय विमानक्षेत्र
श्रेणी:मनीला
श्रेणी:फिलिपींस के विमानक्षेत्र
पालम रेलवे स्टेशन

**पालम रेलवे स्टेशन** दिल्ली के दक्षिण पश्चिम दिशा में स्थित एक रेलवे स्टेशन है। यह भारतीय रेल की उत्तर रेलवे ज़ोन का स्टेशन है।

## बाहरी कड़ियाँ
* इण्डियारेलैन्फ़ो पर पालम रेलवे स्टेशन के ब्यौरे

श्रेणी:दिल्ली में रेलवे स्टेशन
एयर कज़ाखिस्तान

**एयर कज़ाखिस्तान** कज़ाखिस्तान की एक वायुसेवा थी जो कज़ाखिस्तान एयरलाइंस के दीवालिया हो जाने पर बंद हो जाने से वहां की ध्वजवाहिका सेवा बन गयी। इसका मुख्यालय राजधानी अल्माटी में स्थित है।

## सन्दर्भ


## बाहरी कड़ियाँ

* आधिकारिक जालस्थल (अभिलेख)

श्रेणी:कज़ाखिस्तान की वायुसेवाएं
श्रेणी:अल्माटी
१९९६ चरखी दादरी वायु-मध्य भिडंत

१२ नवम्बर १९९६ को सऊदी अरब एयरलाइंस का विमान हरियाणा के चरखी दादरी में वायु में कज़ाखिस्तान एयरलाइंस की उड़ान 1907 से टकरा गया। सभी सवार ३४९ यात्रियों की मृत्यु हो गयी।

## सन्दर्भ

## Further reading

* al-Qawz, Anas (أنس عبد الحميد القوز). - Book title: مواقف طيار ("A Pilot's Encounters"). Obeikan (مكتبة العبيكان), 2000. - Book by Saudi pilot which has a portion discussing this incident

## बाहरी कड़ियाँ

* नागर विमानन महानिदेशालय
** Final Report
** OPERATIONS CIRCULAR NO.3 OF 1999
* 
* 
* सऊदी अरब दूतावास, वाशिंग्टन डी.सी.
** SAA reports midair collision with Kazakh aircraft
** SAA Director to hold press conference on Flight 763
* Officials say hundreds feared killed in airline collision over India, *[[सीएनएन]]*
* Pilot error focus of India collision investigation *[[सीएनएन]]*
* Turbulence factor gains ground in Charkhi-Dadri crash probe *[[द इंडियन एक्सप्रेस]]*
* Indian and Kazak Officials Trade Accusations in Air Collision

श्रेणी: वायु मध्य भिड़ंत
श्रेणी:भारत की विमान दुर्घटनाएँ
चिरसम्मत भौतिकी

thumb|280px|आधुनिक भौतिकी के चार प्रमुख क्षेत्र
**चिरसम्मत भौतिकी** (क्लासिकल फिजिक्स) भौतिक विज्ञान की वह शाखा है जिसमें द्रव्य और ऊर्जा दो अलग अवधारणाएं हैं। प्रारम्भिक रूप से यह न्यूटन के गति के नियम व मैक्सवेल के विद्युतचुम्बकीय विकिरण सिद्धान्त पर आधारित है। चिरसम्मत भौतिकी को सामान्यतः विभिन्न क्षेत्रों में विभाजित किया जाता है। इनमें यांत्रिकी (इसमें पदार्थ की गति तथा उस पर आरोपित बलों का अध्ययन किया जाता है।), गतिकी, स्थैतिकी, प्रकाशिकी, उष्मागतिकी (ऊर्जा और उष्मा का अध्ययन) और ध्वनिकी शामिल हैं तथा इसी प्रकार विद्युत व चुम्बकत्व के परिसर में दृष्टिगोचर अध्ययन। द्रव्यमान संरक्षण का नियम, ऊर्जा संरक्षण का नियम और संवेग संरक्षण का नियम भी चिरसम्मत भौतिकी में महत्वपूर्ण हैं। इसके अनुसार द्रव्यमान और ऊर्जा को ना ही तो बनाया जा सकता है और ना ही नष्ट किया जा सकता और केवल बाह्य असन्तुलित बल आरोपित करके ही संवेग को परिवर्तित किया जा सकता है।

## इतिहास एवं विकास

भौतिक विज्ञान का आरम्भ चिरसम्मत भौतिकी के विकास से आरम्भ होता है-भौतिकी का विकास लगभग १८९० से पूर्व आरम्भ हो चुका था। चिरसम्मत भौतिकी में पदार्थ व ऊर्जा दो अलग राशियां हैं। जहाँ वह कोई भी वस्तु जिसमें भार है तथा स्थान घेरती है पदार्थ की श्रेणी में आती है। ऊर्जा को पदार्थ के वेग/चाल से देखा जाता है। जिसके अनुसार जिस वस्तु की ऊर्जा जितनी अधिक होगी वह उतनी ही तेज गति प्राप्त करेगी। चिरसम्मत भौतिकी, चिरसम्मत यांत्रिकी, उष्मागतिकी व विद्युतचुम्बकीकी के क्षेत्र में नामक तीन वृहत शाखाओं में सिद्धान्त, नियम व अवधारणाओं के साथ आवश्यक रूप में हल की जाती है।

### भौतिक विज्ञान की अवधारणा
महान कैलटेक भौतिकशास्त्री रिचर्ड फेनमैन (1918:1988) के अनुसार विज्ञान, ब्रह्मांड के नियमों का पता लगाने के प्रयास के रूप में परिभाषित किया जा सकता है।

### निर्देश तन्त्र
भौतिकी का आरम्भ किसी सापेक्ष वस्तु से होता है। कोई भी भौतिक राशी अपने मात्रक अथवा किसी अन्य राशी का मापन किसी अन्य चर राशी के सापेक्ष किया जाता है। दिक् (समष्टि) में किसी भी वस्तु अथवा कण की स्थिति बताने के लिए एक निर्देश बिन्दु की आवश्यकता होती है।

### विस्थापन, वेग व त्वरण
निर्देश तन्त्र का सिद्धान्त भौतिकी की अन्य अवधारणाओं से सीधे सम्बंध रखता है।

## विवरण
**चिरसम्मत सिद्धान्त** के भौतिकी में कम से कम दो मतलब हैं:
# **[[प्रमात्रा यान्त्रिकी|प्रमात्रा भौतिकी]] के शब्दों में**, भौतिकी के प्रामित्रिकरण रहित सिद्धान्त को "चिरसम्मत सिद्धान्त" कहा जाता है।
# **आपेक्षिकता के विशिष्ट और सामान्य सिद्धान्त के संदर्भ में**, "चिरसम्मत सिद्धान्त", चिरसम्मत यांत्रिकी और गैलिलियो आपेक्षिकता जैसे अन्य सिद्धान्तो का अनुपालन करता है।

### क्षेत्र

चिरसम्मत भौतिकी में शामिल भौतिकी के सिद्धान्त:

* चिरसम्मत यांत्रिकी
** न्यूटन के गति के नियम
** चिरसम्मत लाग्रांजियन और हेमिल्टोनियन सूत्र
* चिरसम्मत विद्युत-चुम्बकीकी (मैक्सवेल के समीकरण)
* चिरसम्मत उष्मागतिकी
* विशिष्ट आपेक्षिकता और सामान्य आपेक्षिकता
* चिरसम्मत चेओस सिद्धान्त और अरेखीय तंत्र

### चिरसम्मत और आधुनिक भौतिकी में अन्तर

## ये भी देखें

* भौतिक विज्ञान की पारिभाषिक शब्दावली

## सन्दर्भ

श्रेणी:भौतिकी
श्रेणी:भौतिकी तंत्र
श्रेणी:भौतिकी दर्शन
इटहरा उपरवार

**इटहरा** (Itahara) या **इटहरा उपरवार** (Itahara Uparwar) भारत के उत्तर प्रदेश राज्य के भदोही ज़िले (संत रविदास नगर ज़िले) में स्थित एक गाँव है। यह गंगा नदी से सटा हुआ है और नदी के एक ऐसे मोड़ पर स्थित है जहाँ गंगा अनोखे रूप से पूर्वोत्तर से दक्षिणपश्चिम दिशा में बहती है। यहाँ गंगा के किनारे स्थित बाबा गंगेश्वरनाथ धाम मन्दिर प्रसिद्ध है।

## विवरण
इटहरा भदोही ज़िले के डीघ मंडल में स्थित है। यह ज़िला मुख्यालय से करीब ३५ किलोमीटर दूर है और गाँव गंगा नदी से तीनों दिशाओं से घिरा हुआ है। प्रसिद्ध मंदिर बाबा गंगेश्वरनाथ धाम इसी गाँव में है। यह गाँव बहुत ही विकसित था। कोनिया क्षेत्र में मात्र इसी गाँव में बाज़ार हुआ करता था। कोनिया क्षेत्र के लोग यही से खरीदारी करते थे। इसे आज भी सरकारी तौर पर ग्रामीण बाजार का दर्जा प्राप्त है। धीरे धीरे गाँव की जनसँख्या में वृद्धि हुई और लोग रोज़गार की तलाश में बाहर जाने लगे जैसे मुम्बई, दिल्ली, कोलकाता और सूरत। बचे हुए लोग भी गाँव की पुरानी बस्ती से बाहर अपना घर बनाने लगे, जिससे इस गाँव का दायरा लगभग ३ किलोमीटर से ज़्यादा हो गया। आज यह गाँव ३ किलोमीटर के दायरे से ज़्यादा में बसा हुआ है। इस गाँव में सबसे बड़ी संख्या में बिसेन राजपूत हैं, क्योंकि यह गाँव इन्हीं के द्वारा बसाया गया था। उसके बाद बड़ी संख्या में क्रमश : ब्राह्मण, पासी, चमार, यादव मौजूद है। कायस्थ, बनिया, नाई, कुम्हार, कहार, मुसलमान, पुष्पाकर (माली), चौरसिया (बरई),धोबी, तेली(वैश्य जाति),मुसहर जाति यह जातियाँ भी गाँव में मौजूद है। सामाजिक तौर पर यह गाँव आज भी काफी विकसित है। इस गाँव में एक इंटर कॉलेज और एक महिला महाविद्यालय भी है।

:*गंग सकल मुद मंगल मुला।*
:*गाँव इटहरा सुर सरि तिरा॥*

## जनसांख्यिकी
भारत की 2011 जनगणना के अनुसार, इटहरा की आबादी 3423 थी। जिसमें पुरुषों की संख्या 49% (1687) और महिलाओं की संख्या 51% (1736) थी।
 
## इतिहास
पहले यह गाँव भर राजाओं के कब्ज़े में था। फिर मौनस राजपूतो द्वारा इस पर कब्ज़ा कर लिया गया। उसके बाद इस गाँव में बिसेन राजपूत आये। पुरानी बस्ती में स्थित कोटिया (टिला) पर आज भी भरो के रहने के अवशेष मिलते हैं, जिसमें बड़े बड़े कोल्हू पुराने खपरैल के टुकड़े प्रमुख है।

## इन्हें भी देखें
* बाबा गंगेश्वरनाथ धाम
* भदोही ज़िला

## सन्दर्भ

श्रेणी:भदोही ज़िला
श्रेणी:उत्तर प्रदेश के गाँव
श्रेणी:भदोही ज़िले के गाँव
तटबन्ध

300px|right|thumb|तटबन्ध 

**तटबंध** (embankment), ऐसे बाँध अर्थात् पत्थर या कंक्रीट के पलस्तर से सुरक्षित, मिट्टी या मिट्टी तथा कंकड़ इत्यादि के मिश्रण से बनाए तटों या ऊँचे, लंबें टीलों, को कहते हैं, जिनसे पानी के बहाव को रोकने अथवा सीमित करने का काम लिया जाता है, जैसे 
* (१) किसी नदी, नहर या अन्य प्रकार के पानी के बहाव को निश्चित सीमा के भीतर रखने के लिये, 
* (२) दलदली भूमि में जल की बाढ़ को रोकने अथवा भूमि के पृष्ठ से ऊँचे स्थित गढ़े, या जल निकास मार्ग, की दीवार का काम करने के लिये, 
* (३) समुद्र के किनारे या ज्वार मुहानों पर तट की रक्षा के लिये, 
* (४) किसी जलाशय के पानी को रोकने के लिए अथवा 
* (५) किसी झील के पानी की सतह को ऊँचा उठाने के लिये।

समुद्र के किनारे बने तटबंधों से बहुधा जहाजों पर माल लादने, उतारने या यात्रियों को चढ़ाने का काम भी लिया जाता है।

## बाहरी कड़ियाँ
* '' "Well Diggers Trick", June 1951, Popular Science article on how flood control engineers were using an old method to protect flood levees along rivers from seepage undermining the levvee - i.e. drawings and illustrations
* '' "Design and Construction of Levees" US Army Engineer Manual EM-1110-2-1913, 30 अप्रैल 2000, about the design and construction of levees.

श्रेणी:बाढ़ नियंत्रण
श्रेणी:सिंधु घाटी की सभ्यता के अनुसंधान
तय्यब जी अब्बास

**तय्यब जी अब्बास** बंबई के प्रसिद्ध तय्यब जी खानदान में पैदा हुए थे। पहले बड़ौदा में जज रहे, फिर रिटायर होने के बाद कांग्रेस में शामिल हो गए। सन् १९२१ ई० में दाढ़वार फायरिग को जाँच के लिये कांग्रेस कार्यसमिति द्वारा नियुक्त कमेटी के आप अध्यक्ष थे। अप्रैल, १९३० ई० में जो मशहूर डांडीमार्च गांधी जी ने किया था ओर नमक का कानून तोड़ा था, उसमें अब्बास तय्यब जी भी उनके साथ थे और यह तय हुआ कि गाँधी जी की गिरफ्तारी के बाद कांग्रेस की बागडोर आप सँभालेंगें। आपका समूचा परिवार भारतीय राष्ट्र का सेवक रहा है। भारत के राष्ट्रीय मुस्लिम घरानों में तय्यब जी का घराना अग्रणी रहा है।

## सन्दर्भ
श्रेणी:भारतीय राष्ट्रीय कांग्रेस
श्रेणी:भारतीय स्वतन्त्रता संग्राम
तमलुक

**तमलुक** (Tamluk) भारत के पश्चिम बंगाल राज्य के पूर्व मेदिनीपुर ज़िले में स्थित एक नगर है। यह ज़िले का मुख्यालय भी है। विद्वानों का विचार है कि तमलुक ही प्राचीन ताम्रलिप्त है, जो प्राचीन भारत में एक प्रसिद्ध व्यापारिक केन्द्र था। यहाँ का बर्गभीमा मन्दिर प्रसिद्ध है।

## विवरण
यह नगर बंगाल की खाड़ी से सटे हुए रूपनारायण नदी के किनारे स्थित है। तमलुक की प्राचीन समृद्धि अथवा गौरव के कोई चिह्न अब वहाँ नहीं दिखाई देते। इसे हिन्दू और बौद्ध दोनों ही अपना तीर्थस्थान मानते हैं।

## इन्हें भी देखें
* ताम्रलिप्त
* बर्गभीमा मन्दिर
* रूपनारायण नदी
* पूर्व मेदिनीपुर ज़िला

## सन्दर्भ

श्रेणी:पूर्व मेदिनीपुर ज़िला
श्रेणी:पश्चिम बंगाल के शहर
श्रेणी:पूर्व मेदिनीपुर ज़िले के नगर
मिस्सी फ्रेंक्लिन

**मिस्सी फ्रेंक्लिन** (जन्म: 10 मई 1995) एक अमेरिकी तैराक और चार ओलंपिक स्वर्ण पदकों की विजेता है। 200 मीटर बैकस्ट्रोक का मौजूदा विश्व रिकॉर्ड उनके नाम है। इसके अलावा वह 100 मीटर और 200 मीटर बैकस्ट्रोक का अमेरिकी रिकॉर्ड भी उन्ही के नाम है।
कोल्डप्ले

**कोल्डप्ले** एक ब्रिटिश ॲलटर्नेटिव रॉक बैंड जिसे गायक क्रिस मार्टिन और गिटारवादक जॉनी बकलैंड द्वारा 1996 में यूनिवर्सिटी कॉलेज लंदन में गठित किया गया था। 
## इतिहास
*पेक्टोराल्ज़* नाम से गठित हुए इस बैंड, में बाद में गाए बेर्रीमैन एक बास वादक के रूप में शामिल हुए और बैंड का नाम बदलकर *स्टारफिश* रख दिया गया। फ़िर बैंड के आखरी सदस्य विल चैंपियन एक ड्रमर के रूप में बैंड से जुड़े। अपने पहले तीन एल्बम रिकॉर्ड एवं रिलीज़ करने से पहले, बैंड न अपना नाम पुनः बदलकर कोल्डप्ले रख लिया। ला
## सम्मान
वर्ष 2000 में रिलीज़ हुए एकल "*येल्लो*" की रिलीज के साथ बैंड ने दुनिया भर में ख्याति हासिल की। बैंड को आठ ब्रिट पुरस्कार सहित अनेक विभिन्न संगीत पुरस्कारों से सम्मानित किया गया है। दिसंबर 2009 में, *रॉलिंग स्टोन* पत्रिका द्वारा किये गए एक मतदान में पाठकों ने कोल्डप्ले को 2000 के दशक का चौथा सबसे अच्छे कलाकार के रूप में चुना।

## सदस्य
* गाए बेर्रीमैन - बास, सहायक कंठ संगीत, हारमोनिका, सारंगी, ध्वनिक गिटार (1996 से अब तक)
*जॉनी बकलैंड - लीड गिटार, सहायक कंठ संगीत, तालवाद्य (1996 से अब तक)
*विल चैंपियन - ड्रम, सहायक कंठ संगीत, रिदम गिटार, पियानो (1996 से अब तक)
*क्रिस मार्टिन - मुख्य गायक, पियानो, रिदम गिटार, कीबोर्ड (1996 से अब तक)
## एल्बम
* *पैराशूट्स* (2000)
* *अ रश ऑफ़ ब्लड टू द हेड* (2002)
* *एक्स एंड वाई* (2005)
* *विवा ला विदा या डेथ एंड ऑल हिस फ्रेंड्स* (2008)
* *माईलो ज़ाय्लोटो* (2011)

## सन्दर्भ

श्रेणी:ब्रिटिश रॉक संगीत गुट
कहार

**कहार** (**कश्यप**) भारत की गंगा नदी के क्षेत्र से उत्पन्न पालकी धारक एवं उसकी रक्षा हेतु बनाया गया योद्धा समूह है। जिनका दायित्व राज्य की बेटियों को उनके ससुराल तक लुटेरों से लड़कर सुरक्षित पहुंचना होता था। जो **सप्तऋषि कश्यप** को अपना पूर्वज मानते है। कहार शब्द संस्कृत के "कहर" या "कष्ट" शब्द से लिया गया है। जिसका अर्थ "अचानक आने वाला "विनाश" होता है।

यह समुदाय भारत के कई हिस्सों में मौजूद हैं, लेकिन मुख्यतः उत्तर भारत में केंद्रित हैं। वे मुख्य रूप से उत्तर प्रदेश के पूर्वांचल क्षेत्र (सरसावा, सहारनपुर, फर्रुखाबाद, कानपुर, मुजफ्फरनगर, शाहजहांपुर, सुल्तानपुर, फैजाबाद, जौनपुर और अंबेडकर नगर) एवं बिहार और पश्चिम बंगाल के कुछ हिस्सों में पाए जाते हैं। बिहार में इन्हें **चंद्रवंशी** **(कहार, कमकर)** के नाम से जाना जाता है।

राजस्थान में उप-समुदायों में कुलों का समावेश होता है, जिनमें से मुख्य हैं पिंडवाल, बमनावत, कटारिया, बिलावत, कश्यप और ओतासानिया। इनमें से अधिकांश उप-समुदायों की उत्पत्ति राजस्थान में हुई है।

## वर्गीकरण
वे वर्तमान में उत्तर प्रदेश राज्य में **अन्य पिछड़ा वर्ग(OBC)** के रूप में वर्गीकृत हैं।

## सन्दर्भ

श्रेणी:भारतीय उपनाम
श्रेणी:जाति
मनिहार

**मनिहार** हिन्दुस्तान में पायी जाने वाली एक मुस्लिम बिरादरी की जाति है। इस जाति के लोगों का मुख्य पेशा वयवसाय करना है। इसलिये इन्हें मुस्लिम सवर्ण भी कहा जाता है। मुख्यतः यह जाति उत्तरी भारत और पाकिस्तान के सिन्ध प्रान्त में पायी जाती है। यूँ तो नेपाल की तराई क्षेत्र में भी मनिहारों के वंशज मिलते हैं।

## उत्पत्ति का इतिहास
इस जाति की उत्पत्ति के विषय में दो सिद्धान्त हैं एक भारतीय, दूसरा मध्य एशियाई। भारतीय सिद्धान्त के अनुसार ये मूलत: राजपूत थे जो सत्ता को त्त्याग कर मुसलमान बने। इसका प्रमाण यह है कि इनकी उपजातियों क़े नाम राजपूत उपजातियों से काफी कुछ मिलते हैं जैसे-भट्टी, सोलंकी, चौहान, बैसवारा, आदि।इसीलिये इनके रीति रिवाज़ हिन्दुओं से मिलते हैं दूसरी ओर मध्य एशियाई सिद्धान्त के अनुसार ये वो लोग है जिनका गजनी में शासकों के यहाँ वाणिज्यिक काम करना था 1000 ई० में महमूद गज़नवी क़े साथ भारत आये और फिरोजाबाद के आस-पास बस गये।

## उप जातियाँ
(1) शेख़, (2) इसहानी, (3) पठान, (4) लोहानी, (5) शेख़ावत, (6) ग़ोरी, (7) कसाउली, (8) भनोट, (9) चौहान, (10) पाण्ड्या, (11) मुग़ल, (12) सैय्यद, (13) खोखर, (14) बैसवारा, (15) राठी, (16) मनिहार, (17) अली, (18) कोतवाल, (19) मीर साहब, (20) पचौरी, (21) सौनवर्स, (22) मल्ल पछाड़।

श्रेणी:भारत में इस्लाम
श्रेणी:पाकिस्तान की जातियाँ
अमन हेयर

**अमन हेयर** (पूरा नाम: अमनदीप सिंह हेयर पंजाबी: ਅਮਨਦੀਪ ਸਿੰਘ ਹੇਅਰ) एक ब्रिटेन आधारित भंगड़ा गायक और गीतकार है।

## डिस्कोग्राफ़ी

## फ़िल्म परियोजनाएँ
:

## सन्दर्भ

श्रेणी:1979 में जन्मे लोग
श्रेणी:भारतीय संगीतकार
श्रेणी:जीवित लोग
श्रेणी:1979 में जन्मे लोग
नट

**नट** (अंग्रेजी: Nat caste) उत्तर भारत में हिन्दू धर्म को मानने वाली एक जाति है जिसके पुरुष लोग प्राय: बाज़ीगरी या कलाबाज़ी का कार्य करते हैं तथा उनकी स्त्रियाँ घर की देखभाल कार्य करती हैं, भगवान श्री हरि विष्णु के अंग से पैदा हुए है, मैं इनको प्रमाण करता हूँ। 

मैं खुद नट जाति से हूं, तो मैं ये समझता हू कि जो में बताऊंगा, तो विश्वास करने योग्य बात हो सकती है।
Note - इन कथन (नट जाति के बारे में)के बारे में जानकारी देने से पहले निवेदन है कि कुछ बातें जो में कहूंगा,अगर वो आने वाले समय में गलत हो तो मैं अपनी अज्ञानता मनूगा और आपसे उम्मीद है कि आप माफ भी कर दें।

नट जाति:: नट जाति में दो समुदाय के लोग होते हैं
जिनमें से हम नाचने गाने वाले नट भी कहे जाते हैं,
हमारे ही समुदाय के लोग ब्रजवासी नट भी कहते हैं।
भाषा:: हमारे समुदाय के लोग देहाती ब्रजभाषा बोलते हैं और वृंदावन की खड़ी ब्रजभाषा को भी समझ लेते हैं।
पालन-पोषण:- घर के पुरुष, कोई छोटा मोटा काम करके, कोई मेहनत करके, घर खर्च का जुगाड़ करते है।

शिक्षा:: शिक्षा के अभाव के कारण हमारे इधर के लोग  अन्य सभी समुदाय के लोगों से कटे-कटे(अनभिज्ञ) रहते हैं।
यरवदा केंद्रीय कारागार

**यरवदा केंद्रीय कारागार **, महाराष्ट्र के पुणे जिले के यरवदा नामक स्थान पर स्थित एक उच्च-सुरक्षा वाला कारागार है। यह महाराष्ट्र का सबसे बड़ा कारागार होने के साथ दक्षिण एशिया मे स्थित बड़े कारागारों में से एक है। यरवदा कारागार की बंदी क्षमता 3600 बंदियों (2005) की है और यह कई सुरक्षा क्षेत्रों और बैरकों में फैला है। यहां एक खुला-कारागार भी है जो ठीक इसके परिसर के बाहर स्थित है। 1930 और 1940 के दशक में भारतीय स्वतंत्रता संग्राम के दौरान यहां कई प्रसिद्ध हस्तियों जैसे कि महात्मा गाँधी को इस कारागार में रखा गया था।अभी  हाल ही मे प्रवीन गर्ग भी याहा आकार जा चुके हे. 
## विवरण
512 एकड़ क्षेत्र में फैला यह कारागार दक्षिण एशिया के सबसे बड़े कारागारों में से एक है और यहां की बंदी क्षमता 3600 बंदियों की है। परिसर में स्थित उच्च सुरक्षा कारागार चार ऊँची दीवारों से सुरक्षित है। और यह विभिन्न सुरक्षा क्षेत्रों और बैरकों में विभाजित है। इसमें अंडाकार कक्ष भी हैं जिनमें उच्च सुरक्षा प्राप्त बंदियों को रखा जाता है।क्षमता से अधिक बंदी रखने और उनकी खराब जीवन स्थिति के लिए इस कारागार की आलोचना की जाती है और इस संदर्भ में २००३ में महाराष्ट्र के मानवाधिकार आयोग ने एक नोटिस भी जारी किया था।
## History

## यरवदा खुला-कारागार

## कार्यक्रम

## सन्दर्भ

श्रेणी:भारत के कारागार
यरवदा

**येरवड़ा** (मराठी: येरवडा), भारत के महाराष्ट्र राज्य के पुणे शहर का एक उपनगर है। येरवड़ा, पुणे शहर के सबसे अधिक घनी आबादी वाले क्षेत्रों में से एक है। यह जगह अहमदनगर राजमार्ग की शुरुआत में और लोहगाँव में पुराने पुणे हवाई अड्डे के रास्ते पर स्थित है। यह जगह विमान नगर और कोरेगांव पार्क के बीच में स्थित है और बंड गार्डन से मुला-मुठा नदी को येरवड़ा पुल के माध्यम से पार करके पहुंचा जा सकता है।

## सन्दर्भ
पोस्ट रिस्टेंटे

**पोस्ट रिस्टेंटे**, या अंग्रेज़ी में **जनरल डिलीवरी** (हिन्दी: सामान्य वितरण) एक प्रकार की डाक सेवा है जिसमें डाकघर डाक को तब तक अपने पास सुरक्षित रखता है जब तक उस विशेष डाक का प्राप्तकर्ता उसे प्राप्त करने की सूचना नहीं देता। यह वाक्यांश फ़्रांसीसी भाषा से आया है जिसका शाब्दिक अर्थ डाक शेष होता है।

## सन्दर्भ

श्रेणी:डाक प्रणाली
इल्यूशिन आईएल-७६

**इल्युशिन आईएल-७६** (नाटो नाम: **कॅन्डिड**) एक बहुउद्देशीय चार-इंजन वाला स्ट्रॅटेजिक एयरलिफ़्टर विमाण है। इसकी अभिकल्पना इल्य्शिन डिज़ईन ब्यूरो ने की थी। इसे १९६७ में मूलतः व्यापारिक मालवाहक के रूप में बनाया गया था। एन्टोनोव ए एन-१२ का स्थान लेने हेतु इस भारी मशीनों को सुदूर क्षेत्रों एवं सोवियत संघ के कठिन साध्य क्षेत्रों में भारी सामाण पहुंचाने हेतु बनाया गया था। आईएल-७६ के सैन्य वर्ज़न का काफ़ी प्रयोग यूरोप, एशिया एवं अफ़्रीका में होता रहा है।

## सन्दर्भ

## बाहरी कड़ियाँ

* Il-76TD, Il-76TD-90, एवं Il-76TF लेख, इल्युशिन के जालस्थल पर
* इल्युशिन बेरियेव आईएल-७६ कैन्डिड (गजराज) भारतीय सेना डाटाबेस पर

श्रेणी:इल्युशिन
श्रेणी:विमान
श्रेणी:रूस
श्रेणी:भारतीय वायुसेना के विमान
भेलू

thumb|150px|right|एक सामान्य भेलू

## गढ़वाल लोक नृत्य

**धार्मिक नृत्य**: देवी-देवताओं से लेकर अंछरियों (अप्सराओं) और भूत-पिशाचों तक की पूजा धार्मिक नृत्यों के अभिनय द्वारा सम्पन्न की जाती है। इन नृत्यों में गीतों एवे वाद्य यंत्रों के स्वरों द्वारा देवता विशेष पर अलौकिक कम्पन के रूप में होता है। कम्पन की चरमसीमा पर वह उठकर या बैठकर नृत्य करने लगता है, इसे देवता आना कहते हैं। जिस पर देवता आता है, वह पस्वा कहलाता है। 'ढोल दभाऊँ' के स्वरों में भी देवताओं का नृत्य किया जाता है, धार्मिक नृत्य की चार अवस्थाएँ हैं:
# **विशुद्ध देवी देवताओं के नृत्य**: ऐसे नृत्यों में 'जागर' लगते हैं उनमें प्रत्येक देवता का आह्‌वान, पूजन एवं नृत्य होता है। ऐसे नृत्य यहां 40 से ऊपर है, यथा निरंकार (विष्णु), नरसिंह (हौड्या), नागर्जा (नागराजा-कृष्ण), बिनसर (शिव) आदि।
# **देवता के रूप में** पाण्डवों का पण्डौं नृत्य: पाण्डवों की सम्पूर्ण कथा को वातारूप में गाकर विभिन्न शैलियों में नृत्य होता है। सम्पूर्ण उत्तरी पर्वतीय शैलियों में पाण्डव नृत्य किया जाता है। कुछ शैलियां इस प्रकार है - (क) कुन्ती बाजा नृत्य, (ख) युधिष्ठिर बाजा नृत्य, (ग) भीम बाजा नृत्य, (घ) अर्जुन बाजा नृत्य, (ड़.) द्रौपदी बाजा नृत्य (च) सहदेव बाजा नृत्य, (छ) नकुल बाजा नृत्य।
# **मृत अशान्त आत्मा नृत्य**: मृतक की आत्मा को शान्त करने के लिए अत्यन्त कारूणिक गीत 'रांसो' का गायन होता है और डमरू तथा थाली के स्वरों में नृत्य का बाजा बजाया जाता है। इस प्रकार के छ' नृत्य है - चर्याभूत नृत्य, हन्त्या भूत नृत्य, व्यराल नृत्य, सैद नृत्य, घात नृत्य और दल्या भूत नृत्य।
# **रणभूत देवता**: युद्ध में मरे वीर योद्धा भी देव रूप में पूजे तथा नचाए जाते है। बहुत पहले कैत्यूरों और राणा वीरों का घमासान युद्ध हुआ था। आज भी उन वीरों की अशान्त आत्मा उनके वंशजों के सिर पर आ जाती है। भंडारी जाति पर कैंत्यूर वीर और रावत जाति पर राणारौत वीर आता है। आज भी दोनों जातियों के नृत्य में रणकौशल देखने योग्य होता है। रौतेली, भंजी, पोखिरिगाल, कुमयां भूत और सुरजू कुंवर ऐसे वीर नृत्य धार्मिक नृत्यों में आते हैं
त्रिपिटक कोरिया

thumb|230px|एक त्रिपिटक कोरियाना सांचे की नक़ल जिसे हएइंसा बौद्ध मंदिर में रखा गया है और जिस पर श्रद्धालु स्याही लगाकर छाप सकते हैं
**त्रिपिटक कोरिया** (कोरियाई: 해인사 대장경판, गोरेयो त्रिपिटक; अंग्रेज़ी: Tripitaka Koreana) या **त्रिपिटक कोरियाना** या **पालमान दाएजांग्गयेओंग** (अर्थ: 'अस्सी हज़ार त्रिपिटक') बौद्ध त्रिपिटक धर्मग्रंथों का एक ऐतिहासिक कोरियाई संग्रह है। इसे 13वीं सदी ईसवी में 81,258 काठ के छपाई सांचों पर तराशा गया था। यह कोरियाई भाषा की हांजा लिपि में विश्व का सबसे पुराना और सम्पूर्ण त्रिपिटक है। कुल मिलाकार इसमें 5,23,82,960 अक्षर हैं जिन्हें 1,496 विषयों में और 6,568 अध्यायों में आयोजित किया गया है। हर छपाई सांचा 70 सेमी चौड़ा और 24 सेमी लम्बा है। इनकी मोटाई 2.6 से 4 सेमी तक है और हर एक का वज़न 3 से 4 किलो के बीच में है। इस पूरे संग्रह को दक्षिण कोरिया के दक्षिण ग्येओंगसांग प्रांत में स्थित हएइंसा बौद्ध मंदिर में सुरक्षित रखा गया है। 'त्रिपिटक' संस्कृत भाषा का शब्द है जिसका अर्थ 'तीन पेटियाँ' होता है और यह बौद्ध धर्म शिक्षा के तीन स्तंभों को कहा जाता है - सूत्र, विनय (यानि 'नियम') और अभिधर्म (यानि 'गुटके' या 'निबंध')।

## इन्हें भी देखें
* त्रिपिटक
* बौद्ध धर्म

## सन्दर्भ


श्रेणी:कोरिया का इतिहास
श्रेणी:त्रिपिटक
अटितट

**अटितट** (मलयालम :അടി തട, ) दक्षिणी कलरिपयट्टु की प्रारम्भिक निहत्था तकनीक को कहा जाता है जिसका अभ्यास दक्षिणी केरल, तमिलनाडु में कन्याकुमारी तथा उत्तरी श्रीलंका में किया जाता है। *अटि* शब्द का अर्थ है प्रहार तथा *तट* का अर्थ है रोध (ब्लॉक)। यह किकबॉक्सिंग, मुआइ थाइ तथा कराटे जैसा है। अटितट पकड़ (निकट युद्ध) तथा प्रहार दोनों प्रकारों तथा प्रैशर प्वाइंट के विस्तृत अध्ययन का प्रयोग करता है। अभ्यासकर्ताओं को हथियारों के प्रशिक्षण (जो कि उत्तरी कलरिपयट्टु का आधार है) के लिये तैयार हेतु खाली हाथ अंगुलियों की गाँठों, पैर, घुटना, कोहनी तथा माथे के प्रयोग में प्रशिक्षित किया जाता है।

## इन्हें भी देखें
* भारतीय मार्शल आर्ट
* द्रविड़ मार्शल आर्ट
* कलरिपयट्टु

## सन्दर्भ

श्रेणी:भारतीय मार्शल आर्ट
श्रेणी:द्रविड़ मार्शल आर्ट
श्रेणी:तमिल मार्शल आर्ट
श्रेणी:कलरिपयट्टु
श्रेणी:किकबॉक्सिंग
अतरौली हरदोई

**अतरौली** भारतीय राज्य उत्तर प्रदेश के हरदोई जिले में संडीला नाम की तहसील के अंतर्गत एक बड़े आकार का गाँव है। वर्ष 2011 की जनगणना अनुसार यहाँ की कुल जनसँख्या 5,542 थी। 

समीप स्थित भरावन एक जमींदारी राज रहा है।
भरावन का इतिहास बहुत पुराना करीबन 1350 ईसवी के आस पास का यहां पर ब्राह्मण शासन था्। परन्तु बाद में मुगल सम्राट द्वारा गौर क्षत्रियों का शासन रहा उसके बाद में गौर क्षत्रियों ने बंगाल के मसहूर बैस क्षत्रियों का शासन रहा और जमींदार पृथा चलने के बाद बैस प्रमुख रुप से जमींदार रहे।

* राजा फतेह सिंह
* राजा मर्दन सिंह
* राजा रन्धीर सिंह
* राजा माधौ सिंह
* कोयली सिंह (संरक्षक) निरस्त
* रानी जयराज कुंवर
* राजा देव सिंह
* कुंवर महावीर सिंह राजा ( भरावन)

## सन्दर्भ

श्रेणी:हरदोई ज़िले के गाँव
पंचगंगा घाट

**पंचगंगा घाट**, कोल्हापुर के उत्तर-पश्चिम में पंचगंगा नदी पर निर्मित प्रसिद्ध घाट है। इस घाट के आस-पास कई छोटे बड़े मन्दिर हैं जिसमें से कुछ नदी के बीच भी स्थित हैं। पंचघंगा घाट पूरी तरह से पत्थरों से निर्मित है। यह बहुत बड़ा है और प्राकृतिक सौन्दर्य से भरपूर है। 

यहीं पर सन्त एकनाथजी ने वारकरी सम्प्रदाय का महान ग्रन्थ श्रीएकनाथी भागवत लिखकर पूरा किया और काशिनरेश तथा विद्वतजनों द्वारा उस ग्रन्थ की हाथी पर शोभायात्रा बड़ी धूमधामसे निकाली गयी।
आलमगीर मस्जिद जो स्थानीय स्तर पर बेनी माधव का डेरा के नाम से जानी जाती है, यहाँ स्थित है। अब इसकी मीनारें कम ऊंचाई की रह गई हैं। वास्तव में यह मस्जिद अपने समय के सबसे बड़े मंदिर बिंदु माधव के अवशेषों पर खड़ी है। यह विष्णु जी का एक विशाल मंदिर हुआ करता था जो पंचगंगा से राम घाट तक फैला हुआ था। बाद में औरंगज़ेब ने इसे तहस-नहस कर दिया और यहीं बनवाई शानदार मस्जिद। पंचगंगा हिंदू-मुस्लिम संबंधों की एक और कड़ी अपने में समेटे हुए है। यह कड़ी है मध्ययुगीन काल के सूफी संत कबीर के रूप में। एक मुस्लिम जुलाहे के पुत्र कबीर अपनी रचनाओं और मानवीय दृष्टिकोण के चलते हिंदू-मुस्लिम दोनों ही वर्गों में समान रूप से लोकप्रिय थे। नदी के मुहाने पर तीन तरफ से घिरी कोठरियां हैं, जो बरसात के मौसम में पानी में डूबी रहती हैं। इनमें से कुछ में शिवलिंग हैं तो कुछ में भगवान विष्णु की मूर्तियां स्थापित हैं। कुछ खाली भी पड़ी हैं जिनका इस्तेमाल ध्यान और योग करने में किया जाता है। यहीं पर है पांच नदियों के संगम का प्रतीक मंदिर। धूतपाप और किरण जैसी अदृश्य नदियों समेत यमुना, सरस्वती और गंगा नदी का यह मिलन स्थल है।

उत्तर की ही तरफ त्रिलोचन घाट से भी आगे पड़ता है त्रिनेत्र शिव का प्रतीक शिवलिंग। इसके आगे गंगा नदी वाराणसी के कुछ ऐसे इलाकों से होकर गुजरती है जो आजकल मुस्लिम बाहुल्य क्षेत्र हैं। यहां पड़ने वाले घाट भी समय के साथ-साथ अपनी प्रासंगिकता खो चुके हैं और महज कच्चे घाट ही बचे हैं।

शहर के बाहरी हिस्से में पड़ने वाले आदि केशव घाट पर वरुण नदी गंगा में मिलती है। बरसात के दिनों में यहां पहुंचना भी मुश्किल है क्योंकि यह पूरी तरह से पानी में डूब चुका होता है। यह वह स्थान है जहां भगवान विष्णु शिवजी के दूत बनकर आए थें। वास्तव में यही शहर का मूल स्थान है। कालांतर में शहर का फैलाव दक्षिण की दिशा में हुआ। आदि केशव के आस-पास भगवान गणेश के कई मंदिर हैं।
श्रेणी:भारत के प्रसिद्ध घाट
जनरल मोहन सिंह

300px|right|thumb| अप्रैल १९४२ में कैप्टन मोहन सिंह का स्वागत करते हुए मेजर फ्यूजीवारा
**मोहन सिंह** (3 जनवरी 1909 - 26 दिसंबर 1989) भारतीय सेना के अधिकारी एवं भारतीय स्वतंत्रता के महान सेनानी थे। वे द्वितीय विश्वयुद्ध के समय दक्षिण-पूर्व एशिया में प्रथम भारतीय राष्ट्रीय सेना (Indian National Army) संघटित करने और इसका नेतृत्व करने के लिए प्रसिद्ध हैं। भारत के स्वतंत्र होने पर राज्य सभा के सदस्य रहे।जनरल मोहन सिंह ने इंडियन नैशनल आर्मी की कमांड सुभाष चंद्र बोस जी को सौप दी ताकि वह भारत की आजादी का सपना पूरा हो सके।

## बाहरी कड़ियाँ
*जनरल मोहन सिंह की कहानी
* ''General Mohan Singh'' at the Sikh History.

श्रेणी:Indian Sikhs
श्रेणी:Sikh warriors
श्रेणी:Punjabi people
श्रेणी:Indian generals
श्रेणी:Indian revolutionaries
श्रेणी:World War II political leaders
श्रेणी:Indian National Army
श्रेणी:Indian politicians
श्रेणी:1909 में जन्मे लोग
श्रेणी:१९८९ में निधन
श्रेणी:राज्यसभा सदस्य
जमशेद

[right|thumb|300px|फारस की एक चित्रकला जिसमें [जुहाक के सामने जमशेद को दो भागों में चीरा जा रहा है।]]
**जमशेद** () शाहनामा में वर्णित एक राजा (शाह)।  इसे पुरानी फारसी में 'जमशीद', मध्यकालीन और आधुनिक फारसी में 'जम' तथा पहलवी (अवेस्ता की भाषा) में 'यीमा' कहा गया है। वह वीवंगहुवंत का पुत्र एवं ईरानी स्वर्णयुग का महान शासक था। बहुत सी बातों में यह पात्र हिन्दुओं के देवता यम से मिलता-जुलता है।

फिरदौसी कृत 'शाहनामा' में इसे सांस्कृतिक नायक की स्थिति से ईंट तथा भवन निर्माणकला का आविष्कर्ता और अन्य कलाओं का उन्नायक कहा है। अवेस्ता, बूँदहिश्न तथा अन्य ईरानी पुराणों के अनुसार जमशीद सृष्टि निर्माण, 'महान शीत' और 'नूह' के जल 'जल प्रलय' से संबंधित है। यह देवलोक का प्रथम मानवशासक था जो बाद में मृत्युलोक का अधिपति बना। इसके उत्तम शासन से सुखाधिक्य के कारण मानवजाति में इतनी वंशवृद्धि हुई कि उनके रहने के लिए उसे तीन बार पृथ्वी का विस्तार करना पड़ा। अन्त में अहुरमज्द के निषेध करने पर उसने ऐसा करना बन्द किया। 

किन्तु ये बातें पुराणों की आलंकारिक उक्तियाँ हैं। इसकी ऐतिहासिकता विवादास्पद है। इतिहासकारों का एक वर्ग उसका समय ई. पू. ३,००० वर्ष और दूसरा उसका जन्मकाल ८०० ई. पू. मानता है। कहा जाता है कि इस अर्द्ध ऐतिहासिक राजा ने पर्सिपोलिस नगर की स्थापना की थी। यह सौर वर्ष का प्रारम्भकर्ता था। बूंदहिश्न के अनुसार सृष्टि की प्रथम दो सहस्राब्दियों में द्वितीय सहस्राब्दी के मध्य, नाग-मुखवाले त्रिशिर दानव अजहिदहाक ने जमशीद का नाश कर उसका राज्य हड़प लिया। अवेस्ता के इस कथन की व्यवस्था इतिहासकारों ने नए ढंग से की है। उनके मत से अजहिद्दहाक या जुहाक सीरिया का राजा था जिसने आक्रमण कर इस विलासी राजा का अन्त कर दिया।

## सन्दर्भ

## इन्हें भी देखें
*यम

श्रेणी:पारसी मिथक
श्रेणी:पारसी धर्म
इच्छापत्र

**इच्छापत्र** या **मृत्युपत्र** (Will या testament) किसी व्यक्ति द्वारा निर्मित वह पत्रक (दस्तावेज) है जिसमें वह अपनी मृत्यु के बाद किसी एक या अनेक व्यक्तियों को अपनी सम्पत्ति का उत्तराधिकारी घोषित करता है।

## इन्हें भी देखें
*उत्तराधिकार

## बाहरी कड़ियाँ

* क्यों बनानी चाहिए आपको अपनी वसीयत?
* उत्तराधिकार कानून क्या है
* Wills of the Rich and Famous 
* Prerogative Court of Canterbury wills (1384 - 1858)
* Download the wills of famous people UK National Archives
* William Shakespeare's Will
* Thomas Jefferson's Last Will 
* "Wills Frequently Asked Questions" - GB Legal 
* "Last Will and Testament in Thailand 
* Jane Austen's Will
* List of UK Regional Probate Registries - Regional Offices for probate information and to register the location of a Will and/or Executor 

श्रेणी:विधि
श्रेणी:उत्तराधिकार
जय हो

**जय हो** स्लमडॉग मिलियनेयर नामक ऑस्कर पुरस्कृत बॉलीवुड के एक चलचित्र में आये गीत का नाम है। ये गीत सुखविंदर द्वारा गाया गया, ये गीत गुलजार द्वारा लिखा गया था। गीत का संगीत रहमान ने दिया था।

श्रेणी:गीत

इस गीत की सबसे खास बात यह है कि इस गीत को तैयार करने के लिये संगीतकर ए.आर. रहमान ने सिर्फ तीन वाद्ययंत्रों का प्रयोग किया था ।
स्वराज (पुस्तक)

**स्वराज (पुस्तक)** सामाजिक कार्यकर्ता अरविन्द केजरीवाल द्वारा लिखी गयी एक पुस्तक है। इस पुस्तक में भारतीय लोकतान्त्रिक ढाँचे में बदलाव लाने एवं वास्तविक स्वराज के लाने का रास्ता दिखाया गया है।

## पुस्तक के बारे में
इस पुस्तक का अनावरण 29 जुलाई 2012 को नई दिल्ली स्थित जंतर मंतर पर किया गया था। उस समय में अरविंद केजरीवाल ने कहा था - "ये पुस्तक वर्तमान केन्द्रीयकृत प्रशासन व्यवस्था की कमियों को उजागर करती है और बताती है कि वास्तविक जनतंत्र कैसे लाया जा सकता है।" उन्होंने यह भी कहा कि वे इस पुस्तक से कोई रॉयल्टी नहीं कमाएंगे तथआ उनकी इच्छा है कि यह पुस्तक अधिक से अधिक लोगों तक पहुँचे।प्रख्यात गाँधीवादी समाजसेवी श्री अन्ना हजारे ने इस पुस्तक की प्रस्तावना लिखी है।

## सन्दर्भ

श्रेणी:अरविंद केजरीवाल
बार्बी ऑफ़ स्वान लेक

**बार्बी ऑफ़ स्वान लेक** (), ओवेन हर्ले द्वारा निर्देशित बार्बी फिल्म श्रृंखला की तीसरी एनिमेटेड चलचित्र है। यह कनाडा के मेनफ़्रेम एंटरटेनमेंट कंपनी (अब रेनमेकर एनीमेशन) ने बनाया था और यह फिल्म कनाडा और अमेरिका में पहली बार २००३ में दिखाई गई थी। भारत में यह हिंदी में डब होकर २००४ में टेलीविज़न पर दिखाई गई थी। अंग्रेजी में बार्बी की आवाज़, अभिनेत्री केली शेरिडन ने दी और हिंदी में भारतीय अभिनेत्री राजश्री नाथ ने। इसकी कहानी रूसी संगीतकार त्चाकोव्स्की की नृत्य-संगीत 'स्वान लेक' पर आधारित है। बार्बी और ओडेट द्वारा आवाज उठाई है केली शेरिडन मूल अंग्रेजी संस्करण में. में हिन्दी डबिंग संस्करण, बार्बी और ओडेट द्वारा आवाज उठाई है: राजश्री नाथ।

## प्लॉट

## वर्णों
* **बार्बी/प्रिंसेस ओडेट**: एक शर्मीला, सहायक देश लड़की है जो नृत्य करने के लिए प्यार करता है। वह हंस में रोथ्बर्ट द्वारा कर दिया जाता है, क्योंकि वह एक है जो उसे हरा सकता है माना जाता है। फिर, वह प्रिंस डैनियल के साथ प्यार में गिर जाता है और बाद में मंत्रमुग्ध वन बचत द्वारा एक बहादुर लड़की होना सीखता है। बार्बी स्वान लेक के कथाकार है।
* **प्रिंस डैनियल**: एक राजकुमार जो रोमांच प्यार करता है। वह तीरंदाजी में एक विशेषज्ञ है। वह पहली बार वह उसे मिलता है ओदेत्ते प्यार करता है, लेकिन एक बार वह रोथ्बर्ट द्वारा मूर्ख बनाया है। ओदिले कर दिया जाता है ओदेत्ते की तरह हो द्वारा रोथ्बर्ट और उसके साथ डैनियल नृत्य.
* **रोथ्बर्ट**: मुख्य प्रतिपक्षी और फेयरी क्वीन जो मंत्रमुग्ध वन पर राज करना चाहता है की बुराई चचेरे भाई. वह एक पक्षी में बदल सकते हैं और वह भी एक हंस में ओदेत्ते बदल जाता है। वह एक खराब बेटी, ओदिले नाम है। अंत में, रोथ्बर्ट एक कोयल घड़ी हो जाता है।
* **लीला**: एक दोस्ताना बैंगनी एक तंगावाला जो ओदेत्ते दोस्त है। वह लोगों को शहर के लिए जाना है और लगभग शहर के लोगों द्वारा कब्जा कर लिया पसंद है। ओदेत्ते वह बताता है कि ओदेत्ते साहसी की तुलना में वह सोचता है।
* **फेयरी क्वीन**: मंत्रमुग्ध वन के शासक.
* **मैरी**: मैरी ओदेत्ते बड़ी बहन है, जो घोड़े की सवारी करने के लिए इच्छुक है।
* **कार्लिता**: एक छोटी सी परी जो एक बदमाश में रोथ्बर्ट द्वारा कर दिया जाता है। वह इवान के एक करीबी दोस्त है।
* **इवान**: एक पुरुष छोटी परी जो एक साही में बदल गया है। उन्होंने कार्लिता सबसे अच्छा दोस्त है।
* **ओदिले**: माध्यमिक प्रतिपक्षी और रोथ्बर्ट खराब बेटी गेंद पर जो ओदेत्ते तरह बनने से राजकुमार डैनियल मूर्खों.
* **इरेस्मस**: एक ट्रोल जो एक पुस्तकालय है। वन विद्या है जो बताता है कि क्या रोथ्बर्ट जादू को तोड़ने की पुस्तक अपने पुस्तकालय में है।
* **केली**: बार्बी की बहन जो कल की दौड़ के डर है।
* **रानी माँ**: डैनियल माँ जो देखने के लिए डैनियल शादी करना चाहता है और पोते है।
* **रेग्गी**: डैनियल नौकर.
* **बेकर**: ओदेत्ते पिता.

## वॉयस कास्ट

### हिन्दी बिंग स्टाफ़
* डब वर्ष रिहाई: ५ जुलाई, २००४
* मीडिया: VCD/DVD/टेलीविज़न
* द्वारा निर्देशित: लोतिचा गणपति
* अनुवाद: अमरेन्द्र श्रीवास्तव
* साउंड इंजीनियर: अलरी परेरा
* उत्पादन: विसुअल रियलिटी

## सन्दर्भ

## बाहरी कड़ियाँ
*  (अंग्रेजी)

श्रेणी:अमेरिकी फ़िल्में
श्रेणी:अंग्रेज़ी फ़िल्में
कारतूस

thumb|220px|बन्दूक़ के कारतूस
thumb|220px|पिस्तौल के कारतूस
**कारतूस** किसी बंदूक़, पिस्तौल या अन्य हथियार में डाली जाने वाली ऐसी वास्तु को कहते हैं जिसमें किसी धातु, प्लास्टिक या काग़ज़ के खोल में गोली और उसे धमाके के साथ तेज़ गति पर चला देने वाला पदार्थ हो। कारतूस का आकार विशेष रूप से हथियार की नली में डलने के लिए ठीक बनाया जाता है। हथियार चलाने पर ट्रिगर की चोट से चालाक पदार्थ में धमाका होता है जिस से वह तेज़ी से गोली नली से बाहर फेंकता है। ऐसा कारतूस जिसमें गोली न हो 'ब्लैंक' (blank) कहलाया जाता है और चलाये जाने पर बिना गोली छोड़े केवल धमाकेदार आवाज़ ही करता है। साधारण भाषा में कभी-कभी पूरे कारतूस को ही गोली बुला दिया जाता है।

## अन्य भाषाओं में और शब्दोत्त्पत्ति
'कारतूस' को अंग्रेज़ी में 'कारट्रिज​' (cartridge), फ़्रांसीसी में 'एतुइ' (étui), पुर्तगाली में 'कारतूचो' (cartucho) और फ़ारसी में 'फ़िशंग' () कहा जाता है। फ़्रांसीसी में इसे 'कारतूश' (cartouche) भी कहा जाता था और यही शब्द परिवर्तित होकर हिन्दी, उर्दू व अन्य भारतीय उपमहाद्वीप की भाषाओं में आया है।

## इन्हें भी देखें
* बंदूक़

## सन्दर्भ


श्रेणी:हथियार
श्रेणी:गोला-बारूद